‘समकालीनता के अर्थों में हिंदी कविता’ का लोकार्पण
स्नातकोत्तरराजकीय महाविद्यालय सेक्टर-46, चंडीगढ़ के हिंदी विभाग ने चंडीगढ़ साहित्य अकादमी की सहायता से ‘संत परम्परा सात्विक प्रयोग, प्रयोजन एवं प्रादुर्भाव’ नामक विषय पर राष्ट्रीय संगोष्ठी का आयोजन किया। इस संगोष्ठी में देश के विभिन्न भागों से आए साहित्यकारों ने शिरकत की और 100 से अधिक शिक्षकों और शोधार्थियों ने शोध पत्र प्रस्तुत किए। कॉलेज के प्राचार्य डॉ. बीपी यादव ने सभी अतिथियों का स्वागत किया। सुप्रसिद्ध साहित्य कार प्रो. लालचंद गुप्त मंगल ने संत कवियों की विचारधारा की उपलब्धियों को रेखांकित करते हुए कवियों के साहित्य को हिंदी साहित्य की अमूल्य निधि बताया। प्रो. हुकुमचंद राजपाल ने संत परम्परा साहित्य की आज के युग में प्रासंगिकता पर प्रकाश डाला। माधव कौशिक ने संत साहित्य की सात्विक वृत्ति विचारों को जीवन जिजीविषा के निमित्त व्यवहार में लाने पर जोर दिया। कार्यक्रम की अध्यक्षता पीयू प्रमुख डॉ. आशोक कुमार सभरवाल ने की। इस मौके पर डॉ. मुकेश कुमार अरोड़ा, डॉ. जसपाल, डॉ. अनीता खोसला, डॉ. मधु गोसाईं ने भी विचार व्यक्त किये तथा तकनीकी सत्र की अध्यक्षता वयोवृद्ध विद्वान प्रो. विनोद कुमार तनेजा ने की। प्रो. मिन्हास की नवीन पुस्तक ‘समकालीनता के अर्थों में हिंदी कविता’ का लोकार्पण किया।
hin_Deva hin_Deva